Ro (Italija)

Ro () – miestas Italijoje, Lombardijoje, Milano provincijoje. Jis yra 14 km į šiaurės vakarus nuo Milano ir turi virš 50 tūkst. gyventojų.

 Geografija 

Ro įsikūręs Olonos upės vingyje, per jį teka jos intakai Bocentė ir Lura, dabar beveik paslėpti tuneliuose. Ro yra geležinkelių Milanas-Novara ir Milanas-Varezė sankryžoje.

 Istorija 

Ro pirmakart paminėtas 846 m. kaip mažas kaimelis, vadinamas Vicus Raudus. Pagal vieną reoriją pavadinimas kilo nuo Campi Raudi, kur Romos konsulas Gajus Marijus nugalėjo kimbrus. Kita teorija teigia, kad miestą įkūrė iš Rodo atvykę graikai.Comuni italiani website

Po 1000 m. Ro suklestėjo dėl savivaldos, bet 1160 m. Frydrichas I Barbarosa sugriovė miestą iki pamatų už maištą prieš Šventąją Romos imperiją. Miestas greitai atsigavo, bet jį 1313 m. užpuolė ir sugriovė Milano kariai. 1511 m. Ro sugriovė landsknechtai.

Miestui 1932 m. buvo suteiktas miesto titulas karaliaus dekretu.

 Išnašos 

Kategorija:Lombardijos miestai